**Sekretarijat za komunalne poslove, saobraćaj i energetsku efikasnost**

***Odjeljenje za saobraćaj   
i energetsku efikasnost***

Br:10-341/20-upI-79/1 11.03.2020.god.

Sekretarijat za komunalne poslove, saobraćaj i energetsku efikasnost,Odjeljenje za saobraćaj i energetsku efikasnost, na osnovu člana 17 Odluke o opštinskim i nekategorisanim putevima na teritoriji opštine Tivat (“Sl.list CG –opštinski propisi “, broj 24/12, 15/15, 28/16), člana 18 Zakona o upravnom postupku ( „Sl.list CG“, br. 56/14, 20/15, 40/16 i 37/17) i člana 8 Odluke o organizaciji i načinu rada lokalne uprave Opštine Tivat („Sl.list Crne Gore-opštinski propisi“br.43/18, 15/19), rješavajući po zahtjevu investitora „Crnogorski Telekom“ AD Podgorica, za izvođenje odobrenja za prekopavanje lokalnog puta/ ulice (saobraćajna površina), u cilju postavljanja/sanacije TK kabla, donosi:

# **R J E Š E Nj E**

1. **Odobrava se** investitoru „Crnogorski Telekom“ AD Podgorica:

* **uzdužno prekopavanje** javne saobraćajne površine – ulice „Palih Boraca“ ukupne **dužine 28 m,** radi postavljanja/sanacije TK kablana lokacijiod magistralnog puta Tivat - Budva do stambenog objekta na kat.parc.2336 KO Tivat.
* **jedan poprečni prekop** ulice „Palih Boraca“ na istoj lokaciji.

1. Prekopavanje izvršiti prema priloženoj skici trase izvođenja radova koja je sastavni dio zahtjeva.
2. Radove na iskopu rova u trupu puta izvesti u roku od 16.03. do 20.03.2020. god.
3. U zoni izvođenja radova, saobraćaj će se odvijati propuštanjem vozila naizmjenično.
4. Izvođač radova, dužan je da obezbjedi nesmetano i bezbjedno odvijanje saobraćaja, kao i da preduzme sve mjere obezbjeđenja i zaštite učesnika u saobraćaju u svemu prema Zakonu o bezbjednosti saobraćaja na putevima („Službeni list CG“, br. 33/12, 58/14, 14/17 i 066/19 ).
5. Visinu naknade za iskopavanje rova u trupu puta i poprečni prekop iz tačke I ovog Rješenja utvrdiće posebnim Rješenjem Sekretarijat za finansije i lokalne javne prihode Opštine Tivat u skladu sa Odlukom o naknadama za korišćenje opštinskih puteva („Sl.list CG-opštinski propisi“, broj 10/12).
6. **Prilikom izvođenja radova, izvođač je dužan:**

* **da od nadležnih preduzeća pribavi katastar podzemnih instalacija na predmetnoj lokaciji kako ne bi došlo do oštećenja istih;**
* **da gradilište ogradi i noću osvijetli;**
* **da na gradilištu postavi tablu na kojoj je ispisan naziv investitora i izvođača radova;**
* **da obezbjedi gradilište tako da se omogući nesmetan i bezbjedan prolaz pješaka i vozila;**
* **da obilježi i noću osvijetli mjesta na kojima je prilaz dozvoljen, odnosno zabranjen;**
* **da postavi propisane saobraćajne znake;**
* **da na gradilištu stalno održava red i čistoću, tako da se prolaznici i vozila ne prljaju odnosno oštete, kao i da se ne raznosi prašina, blato i smeće;**
* **da po završetku radova gradilište očisti, opere, put asfaltira i trotoar dovede u potpuno ispravno stanje,**
* **da obavijesti nadležni Sekretarijat za poslove saobraćaja najkasnije 2 dana prije početka radova o tačnom danu i terminu izvođenja radova, kako bi isti preko sredstava javnog informisanja ili na drugi način objavio privremene izmjene režima saobraćaja na konkretnoj lokaciji.**

1. Kontrolu izvođenja radova sa aspekta zaštite opštinskih puteva i bezbjednog odvijanja saobraćaja vršiće inspekcijski organ lokalne uprave nadležan za poslove saobraćaja u Opštini Tivat.

O b r a z l o ž e nj e

Investitor „Crnogorski Telekom“ AD Podgorica, podnio je dana 10.03.2020. godine Sekretarijatu za komunalne poslove, saobraćaj i energetsku efikasnost, Odjeljenje za saobraćaj i energetsku efikasnost, zahtjev br. 10-341/20-upI-79 za izdavanje odobrenja za prekopavanje lokalnog puta/ulice (javne saobraćajne površine) - ulice „Palih Boraca“ u Tivtu, dužine 28 m i jedan poprečni prekop radi postavljanja/sanacije TK kabla.

Uz zahtjev dostavljeno je:

-Ovjerena skica trase izvođenja radova,

-Glavni projekat privremene saobraćajne signalizacije i opreme za vrijeme postavljanja TK kanalizacije broj 04/2020 od 28.01.2020. god koji je izradilo „VL Inženjering“ doo Budva,

-katastar podzemnih instalacija na predmetnoj lokaciji pribavljen od nadležnih preduzeća,

-Dokaz o uplati lokalnih administrativnih taksi.

Razmatrajući predmetni zahtjev i priloženu dokumentaciju, utvrđeno je da nema smetnji da se podnosiocu zahtjeva izda predmetno odobrenje a saglasno članu 17. Odluke o opštinskim i nekategorisanim putevima na teritoriji Opštine Tivat (“Sl.list CG –opštinski propisi “, broj: 24/12,15/15, 28/16).

Predmetni član propisuje da se izvođenje radova na kolovozu, trotoaru ili drugoj saobraćajnoj površini, može vršiti na osnovu odobrenja organa uprave nadležnog za poslove saobraćaja.

Stav 3. istog člana propisuje da se u odobrenju za izvođenje radova na javnim površinama, određuje početak i završetak radova i dovođenje kolovoza, trotoara ili drugih saobraćajnih površina u prvobitno ispravno stanje.

Članom 19. iste Odluke propisane su mjere kojih se izvođač radova dužan pridržavati prilikom izvođenja radova .

U rješavanju ovog zahtjeva ocjenjeno je da je potrebno primjeniti član 106. Zakona o upravnom postupku (“Sl.list CG””, br. 56/14, 20/15, 40/16 i 27/17) kojim je regulisano kada javnopravni organ sprovodi skraćeni postupak. Naime, stavom 2. istog člana propisano je da ako je stranka u svom zahtjevu navela činjenice ili podnijela dokaz na osnovu kojih se može utvrditi stanje stvari ili ako se to stanje može utvrditi na osnovu opštepoznatih činjenica ili činjenica koje su poznate javnopravnom organu isti može u skraćenom postupku riješiti upravnu stvar.

Kako je „Crnogorski Telekom“ AD Podgorica naveo činjenice i podnio dokaze na osnovu kojih Organ može riješiti upravnu stvar po skraćenom postupku, Organ je ocjenio da je ta činjenica dovoljna za rješavanje upravne stvari.Takođe članom 113. stav 2. istog Zakona propisano je da rješenje može biti doneseno bez izjašnjenja stranke o rezultatima ispitnog postupka u slučaju kada je očigledno da će rješenje biti donijeto u korist stranke. Imajući u vidu predhodno navedeno, a s obzirom da je stranka dostavila sve neophodne dokaze, Organ je ocjenio da se upravna stvar riješi na navedeni način, u skraćenom postupku, bez izjašnjenja stranke, a u njenu korist.

Na osnovu izloženog odlučeno je kao u dispozitivu rješenja.

**UPUTSTVO O PRAVNOJ ZAŠTITI**: Protiv ovog Rješenja može se uložiti žalba Glavnom administratoru Opštine Tivat u roku od 15 dana od dana prijema istog. Žalba se predaje preko ovog Sekretarijata uz uplatu administrativne takse u iznosu od 5,00 € na žiro račun broj 510-9146777-39.

Gorica Nikšić, dipl. inž.saob.

Samostalna savjetnica I

za saobraćaj i putnu infrastruktur

|  |  |
| --- | --- |
|  |  |
|  |  |

Dostaviti:

* „CRNOGORSKI TELEKOM“ AD Podgorica, 81000 Podgorica
* Sekretarijatu za finansije i lokalne javne prihode - ovdje
* Upravi za inspekcijske poslove-ovdje
* Komunalnoj policiji-ovdje
* Upravi policije-PJ Herceg Novi-Ispostava Tivat, Markuševina bb
* Arhivi